OpenLLM-France/wikimedia huggingface dataset:
# Josep Zendrera i Fecha

Josep Zendrera i Fecha (Barcelona, 1894 - Barcelona, 1969) fou un editor català d'origen aragonès, fundador de l'Editorial Joventut.
En realitat es deia Fernández de Zendrera, encara que no usava aquest primer cognom de llinatge. Va crear una editora per publicar les traduccions dels llibres que necessitava en els seus estudis de professorat mercantil. Va impulsar des de la Sociedad General de Publicaciones, la revista Lecturas inspirada en la francesa Lectures pour tous. El 1923, quan va fundar Editorial Joventut, Zendrera formava part d'una segona generació d'editors catalans de segle xx, en la dècada dels vint es van crear altres com Barcino, Proa o la Fundació Bernat Metge. Va descobrir a autors com Zane Grey o James Oliver Curwood, sobre l'oest americà, o biògrafs com l'alemany Emil Ludwig i l'austríac Stefan Zweig. En el camp infantil i juvenil, va traduir obres com "Heidi", "Emili i els detectius", "Alícia al país de les meravelles" o "Peter Pan i Wendy". També va ser el creador de la sèrie "la novel·la rosa" amb autors com Rafael Pérez i Pérez o Luisa-María Linares. Després Editorial Joventut es va especialitzar en altres gèneres com els llibres de mar, muntanya i viatges, amb autors com Thor Heyerdahl. També va publicar llibres d'art, diccionaris i sèries de butxaca com la "Col·lecció Z", i va incorporar a autors infantils com el belga Hergé i la britànica Enid Blyton. Veí de Sarrià, fou amic de Marañón, Ricardo Baroja i de Josep Pla, a qui va encarregar, el llibre "Cadaqués". Va obrir delegacions de l'editorial Joventut a Amèrica, va ser l'organitzador d'alguns congressos mundials d'editors i va traduir el llibre bàsic de Stanley Unwin, "La veritat sobre el negoci editorial" (1929). Va tenir cinc fills: Conxita, Josep Maria, Pau, Lluís Manuel i Jordi que van treballar amb ell.

## Referències

* 1 2 Manent, Albert. «Josep Zendrera, editor audaz e imaginativo». La Vanguardia, 26-11-1994. [Consulta: 3 novembre 2019].
* ↑ Vidal, Jaume. «Del rosa al multicolor». VilaWeb - El Punt, 29-01-2009. [Consulta: 12 abril 2020].
# Juan Bort Olmos

Juan Bort Olmos (València, 1876 - 1936) fou un advocat i polític valencià, alcalde de València i diputat a les Corts Espanyoles durant la Segona República Espanyola.
Llicenciat en dret. Militant i dirigent del Partit d'Unió Republicana Autonomista, fou alcalde de València el 1919-1920 i elegit diputat per la província de València a les eleccions generals espanyoles de 1931. Posteriorment fou president de la comissió gestora de la Diputació de València de febrer de 1934 a febrer de 1936.

## Referències

* ↑ «Anys Difícils (1935-1955)». Arxivat de l'original el 2015-10-02. [Consulta: 22 agost 2008].

## Bibliografia

* Biografies de polítics valencians Arxivat 2006-02-14 a Wayback Machine.
* Fitxa del Congrés dels Diputats
# Mongòlia Exterior

La Mongòlia Exterior (en mongol:ᠭᠠᠳᠠᠭᠠᠳᠤ ᠮᠤᠨᠭᠭᠤᠯ Gadagadu Monggol, en xinès:外蒙古|外蒙古 "Wài Měnggǔ") era un territori durant la dinastia Qing de l'Imperi Manxú de la Xina. A grans trets correspon amb el territori de l'actual Mongòlia.
El terme de "Mongòlia Exterior" és l'oposat al de Mongòlia Interior (Dotugadu monggol, 内蒙古; Nèi Měnggǔ), actualment una regió autònoma de la República Popular de la Xina. En lús mongol modern, el terme "Ар Монгол" (Ar Mongol) significa "Mongòlia del Nord" i es fa servir en comptes del de "Mongòlia Exterior". L'ús continuat del terme neimenggu en xinès per a referir-se a la Mongòlia Interior de vegades reflecteix un punt de vista amb sinocentrisme, ja que pren la part nord de Mongòlia com "exterior", mentre la part sud que està més propera al centre de la cicilització de la Xina, és vista com a "interior".
Actualment "Mongòlia Exterior" de vegades encara es fa servir per a referir-se, informalment, a l'estat de Mongòlia. I encara es diu així a Taiwan. Els mitjans de comunicació de la Xina, per evitar confusions, utilitzen el terme "Estat de Mongòlia" (蒙古国) en comptes de només "Mongòlia" (蒙古).

## Referències

* 1 2 Huhbator Borjigin. 2004. The history and political character of the name of 'Nei Menggu' (Inner Mongolia). Inner Asia 6: 61-80.
# Sant Andreu d'Angostrina (església nova)

Sant Andreu d'Angostrina, església nova, és l'església actualment parroquial del poble d'Angostrina, pertanyent a la comuna d'Angostrina i Vilanova de les Escaldes, de l'Alta Cerdanya, a la Catalunya del Nord.
Es troba enmig del cementiri, al centre, aproximadament, de la part nova de l'actual Angostrina, al peu de la carretera D - 618, la Ruta dels Pirineus, a prop i al nord-est de la vella església de Sant Andreu d'Angostrina.
És un temple neogòtic d'una sola nau i transsepte, que formen una planta de creu llatina.

## Referències

* ↑ L'església nova de Sant Andreu d'Angostrina en els ortofotomapes de l'IGN

## Bibliografia

* Gavín, Josep M. «Cerd 10. Sant Andreu d'Angostrina». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
# Serra del Bosc (Prades)

La Serra del Bosc és una serra situada al municipis de Prades a la comarca del Baix Camp i el de Vimbodí i Poblet a la comarca de la Conca de Barberà, amb una elevació màxima de 1.099 metres.
# Serra del Bosc Gran

La Serra del Bosc Gran és una serra que fa de límit entre els termes municipals de Castellterçol i de Sant Quirze Safaja, a la comarca del Moianès.
Està situada a l'extrem sud-oriental del terme castellterçolenc i en el sud-occidental del de Sant Quirze Safaja, al nord-est del Collet dels Termes. És a ponent del Bosc Gran, i a llevant de les Planes.
# Feminist Porn Award

Els Good for Her Feminist Porn Awards, més coneguts com Feminist Porn Awards (en català: Premis porno feministes) o simplement FPA, són una cerimònia anual d'entrega de premis del cinema per a adults creada l'any 2006 per les botigues per adults Good for Her.

## Història

La cerimònia, amb seu a Toronto, Canadà, fou concebuda i coordinada inicialment per l'antiga directora de Good For Her Chanelle Gallant, però des de 2008, l'actual directora és Alison Lee, qui presideix la cerimònia. Malgrat el nom, Lee afirma que els films presentats a la cerimònia estan destinats tant a públic masculí com femení.
Segons el lloc oficial, les candidatures per un FPA han de respondre a tres criteris :
* Una dona intervé en la producció, l'escriptura, la realització o la direcció del film.
* El film mostra un plaer real de la dona.
* El guió surt dels estereotips clàssics dels films pornogràfics.
La botiga Good For Her va ser nomenada l'any 2014 als AVN Awards a la categoria Best Independent Sex Shop.

## Referències

* ↑ (anglès) Feminist Porn Awards. Consulté le 13 novembre 2011.
* ↑ (en) Siri Agrell, « X-rated films for red-blooded feminists: New porn caters to female pleasure fantasies », National Post, 10 juin 2006 (ISSN 1486-8008, consultat el 9 setembre 2011), WP.3.
* ↑ (anglès) Strange bedfellows – Briarpatch Magazine. Consulté le 13 novembre 2011.
* ↑ (anglès) 'Porn with a heart' for a male audience — The Good Men Project. Consulté le 13 novembre 2011.
* ↑ (anglès) Girls on Film: The 2009 Feminist Porn Awards. Consulté le 13 novembre 2011.
* ↑ (anglès) Feminist Porn Awards - Good For Her
* ↑ (anglès) Alison Lee: Feminist Porn Awards Pioneer.
# Ferguson

«Ferguson» té aquests significats:
* Topònims:
** Ferguson (Iowa), població dels Estats Units a l'estat d'Iowa
** Ferguson (Kentucky), població dels Estats Units a l'estat de Kentucky
** Ferguson (Missouri), població dels Estats Units a l'estat de Missouri
* Organitzacions:
** Ferguson Research Ltd., equip britànic de cotxes de competició que va arribar a disputar curses a la Fórmula 1
** Massey Ferguson, companyia de fabricació d'equipament per agricultura
* Biografies:
** Alexander Chapman Ferguson (Govan, Glasgow, 1941), jugador i entrenador de futbol escocès
** Charles A. Ferguson (Filadèlfia, 1921 – Palo Alto, 1998), lingüista estatunidenc
** Ian Ferguson (Taumarunui, Nova Zelanda, 1952), piragüista neozelandès guanyador de cinc medalles olímpiques
** James Ferguson (1710 – 1776), astrònom escocès
** Keith Ferguson (Los Angeles, California, 1972), actor de sèries de televisió, de doblatge i còmic
** Maynard Walter Ferguson (Montreal, Canadà, 1928 - Ventura, Califòrnia, 2006), trompetista de jazz
** Stacy Ann Ferguson, més coneguda pel nom artístic Fergie, cantant i actriu estatunidenca
* Miscel·lània: Diferencial Ferguson, diferencial en què cada semieix està unit a un joc de discos especials intercalats dins d'una carcassa hermètica que conté un fluid de gran viscositat
# Filesiàcies

Les filesiàcies (Philesiaceae) són una família de plantes angiospermes de l'ordre de les lilials (Liliales), dins del clade de les monocotiledònies. Inclou espècies natives de l'extrem austral d'America del Sud, Xile i Argentina.

## Descripció

Són arbusts rizomatosos, les fulles són senceres i alternes, sèssils o amb un pecíol curt. Les flors són hermafrodites i actinomorfes, amb sis tèpals en dos verticils. Les inflorescències agrupen dues o tres flors i poden ser terminals o axil·lars. L'androceu és format per sis estams. Al gineceu hi ha tres carpels soldats, l'ovari és unilocular, súper i amb placentació parietal. El fruit és una baia.

## Taxonomia

Aquesta família va ser publicada per primer cop l'any 1829, sota el nom de Phylesiaceae, a l'obra Analyse des Familles de Plantes: avec l'indication des principaux genres qui s'y rattachent pel botànic francès Barthélemy Charles Joseph Dumortier (1797-1878).

### Gèneres

Dins d'aquesta família es reconeixen els dos gèneres següents:
* Lapageria Ruiz & Pav.
* Philesia Comm. ex Juss.

## Referències

* ↑ Byng et alii., 2016, p. 15.
* ↑ Byng et alii., 2016, p. 3.
* ↑ http://www.mobot.org/MOBOT/research/APweb/
* ↑ http://www.mobot.org/mobot/research/apweb/genera/philesiaceaegen.html
* ↑ Conran i Clifford, 1998, p. 409.
* 1 2 «Philesiaceae» (en anglès). Plants of the World Online. Royal Botanic Gardens. Kew. [Consulta: 21 març 2024].
* ↑ Dumortier, 1829, p. 54.

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 01-05-2016. DOI: 10.1111/boj.12385.
* Conran, J.G.; Clifford, H.T. «Philesiaceae» (en anglès). The Families and Genera of Vascular Plants, vol. III, 1998, pàg. 409-411.
* Dumortier, Barthélemy Charles Joseph. Analyse des Familles de Plantes: avec l'indication des principaux genres qui s'y rattachent (en francès), 1829.

## Enllaços externs

* Philesiaceae in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 9 March 2006. http://delta-intkey.com Arxivat 2007-01-03 a Wayback Machine.
* links at CSDL, Texas Arxivat 2007-06-24 a Wayback Machine.
# Fabric

Fabric és una coneguda discoteca del barri londinenc de Farringdon. Inaugurada el 29 d'octubre de 1999 a Charterhouse Street, davant del mercat de Smithfield, va ser considerada la millor discoteca del món a la llista Top 100 Clubs Poll de DJ Magazine el 2007 i 2008 i classificada com a número 2 del món el 2009, 2010 i 2017.
Fabric disposa de tres sales amb sistemes de so independents. Dues de les sales tenen escenaris per a actuacions en directe. Una característica destacada del club és el terra vibrant de la Room One, conegut com a bodysonic, en què les seccions del terra estan connectades a 400 transductors de greus que emeten freqüències baixes de la música que està sonant.
Els gèneres musicals més populars els divendres a Fabric són el grime, el breakbeat, el dubstep i el drum and bass. Els dissabtes predomina el house, el techno i la música disco, de la mà dels punxadiscos internacionals de més renom. Des del febrer de 2009, els diumenges es duu a terme una festa polysexual amb música house i techno underground, amb alguna actuació en directe.
El 2001 es va llançar una sèrie de CD a través del segell discogràfic Fabric Records tant de DJ consolidats com emergents.

## Referències

* ↑ djmag.com. «Top 100 Clubs 2008». DJmag.com, 01-02-2008.
* ↑ djmag.com. «Top 100 Clubs 2009». DJmag.com, 01-02-2009.
* ↑ djmag.com. «Top 100 Clubs 2017». DJmag.com.
* ↑ «About fabric». fabric london. [Consulta: 8 juliol 2017].
* ↑ «Club (About)». fabriclondon.com. [Consulta: 1r agost 2011].
* ↑ «Label (About)». fabriclondon.com. Arxivat de l'original el 23 de juliol 2011. [Consulta: 1r agost 2011].
* ↑ «Fabric London lanza un recopilatorio para celebrar su 20º aniversario • DJ MAG ESP» (en castellà), 11-10-2019. [Consulta: 25 desembre 2020].
# Fabricació assistida per ordinador

La fabricació assistida per ordinador (FAO), també coneguda com a CAM (Computer Aided Manufacturing), implica l'ús d'ordinadors i tecnologia de càlcul per ajudar en totes les fases de la fabricació d'un producte, incloent la planificació del procés i la producció, mecanitzat, administració i control de qualitat, amb una mínima intervenció humana. Forma part de les tecnologies assistides per ordinador.
Degut als seus avantatges, es combina el disseny assistit per ordinador (CAD) i la fabricació assistida per ordinador (CAM) en els sistemes CAD/CAM. Aquesta combinació permet la transferència d'informació des de l'etapa de disseny a l'etapa de planificació per la fabricació d'un producte, sense necessitat de tornar a capturar manualment les dades geomètriques de la peça.

## Programari CAM

Entre els principals CAD/CAM figuren CATIA, SprutCAM, WorkNC i Unigraphics.

## Referències

* ↑ «DAO-FAO». TERMCAT. [Consulta: 28 desembre 2021].
# Fiseteroïdeus

Els fiseteroïdeus (Physeteroidea) són la superfamília que agrupa els diferents cetacis odontocets anomenats vulgarment «catxalots». Actualment només n'hi ha tres espècies vivents: el catxalot (gènere Physeter) i els catxalots nan i pigmeu (gènere Kogia). Aquests gèneres sovint han estat reunits a la família dels fisetèrids, amb Kogia dins la subfamília dels kogins, però recentment es dona preferència a una família pròpia per aquests últims, la dels kògids. Tanmateix, el gènere Physeter no és monotípic, car també inclou espècies extintes.
# Fisetina

La fisetina és un flavonoide antioxidant. Es presenta principalment sota la fórmula 3,3',4'7'-tetrahidroxiflavona.
Es troba en concentracions relativament altes en aliments i begudes com les maduixes, les pomes, els tomàquets, les cebes, les taronges, el raïm, els kiwis, els caquis, el te i el vi.
L'octubre del 2006 es va anunciar que uns experiments fets als Estats Units en ratolins de laboratori van mostrar la capacitat de la fisetina per millorar la memòria.

## Referències

* ↑ Hada, Y.; Uchida, H. A.; Wada, J. «Fisetin Attenuates Lipopolysaccharide-Induced Inflammatory Responses in Macrophage» (en anglès). BioMed Research International, 2021, 2021, pàg. 5570885. DOI: 10.1155/2021/5570885.
* ↑ Maher, P.; Akaishi, T.; Abe, K. «Flavonoid fisetin promotes ERK-dependent long-term potentiation and enhances memory.» (en anglès). Proceedings of the National Academy of Sciences of the United States of America, 103, 44, 2006, pàg. 16.568-16.573. DOI: 10.1073/pnas.0607822103.
# Fish Tank

Fish Tank és una pel·lícula britànica del gènere drama dirigida per Andrea Arnold. La pel·lícula va guanyar el premi del jurat al Festival de Cannes del 2009.

## Argument

La història se centra en la vida moderna a Gran Bretanya en l'actualitat, Mia Willams (interpretada per Katie Jarvis) una jove de 15 anys lliura una batalla perduda contra la vida. Al no sentir-se compresa, Mia odia a la seva família, als seus companys adolescents i el medi ambient que l'envolta. Mia es troba desil·lusionada i enutjada amb la vida. Quan se li pregunta com era el seu animal favorit del promès de la seva mare, Connor (interpretat per Michael Fassbender, ella respon ràpidament "un tigre blanc": "un animal que, quan està engabiat, captura perfectament la repressió i la frustració que atabala dia a dia a Mia". Al llarg de la història, Mia en sentir-se protegida i escoltada pel promès de la seva mare en comença a sentir atracció, i fins i tot el mateix Connor arriba a tenir un sentiment especial cap a Mia. No obstant això, amb el transcurs dels fets, la qual cosa semblava ser realment de grat per a Mia, i acaba en una desil·lusió més en la seva vida.

## Repartiment

* Katie Jarvis: Mia Williams
* Michael Fassbender: Connor O'Reily
* Kierston Wareing: Joanne Williams
* Rebecca Griffiths: Tyler Williams
* Harry Treadaway: Billy
* Sydney Mary: Keira O'Reily
* Sarah Bayes: Keely

## Premis
### BAFTA

| Any | Categoria | Pel·lícula | Resultat |
| 2009 | Millor Actriu | Katie Jarvis | Candidata |
| 2009 | Millor Pel·lícula Anglesa Independent | Fish Tank | Guanyadora |
| 2009 | Millor Director | Andrea Arnold | Candidata |
| 2009 | Millor Actor secundari | Michael Fassbender | Candidat |
| 2009 | Millor Actriu secundària | Kierston Wareing | Candidata |
| 2009 | Millor Guió Original | Andrea Arnold | Candidata |

## Referències

* ↑ http://boxofficemojo.com/movies/?id=fishtank.htm
* ↑ «Festival de Cannes: Fish Tank». festival-cannes.com. [Consulta: 9 maig 2009].
* ↑ «Fish Tank». The New York Times.
# Fissura

«Fissura» té aquests significats:
* Fissura o escletxa (geologia), obertura natural d'una massa rocallosa en forma d'esquerda o escletxa
* Fissura o escletxa, obertura irregular entre dues peces mal encaixades
* Fissura anal, ruptura o esquinçament en la pell del canal anal
* Fissura palatina o fissura labial, aquell llavi superior amb una fissura congènita que recorda el nas de les llebres
* Fissura volcànica, fractura volcànica lineal a través de la qual surt la lava, normalment sense activitat explosiva
# Ferrofettelita

La ferrofettelita és un mineral de la classe dels sulfurs.

## Característiques

La ferrofettelita és un sulfur de fórmula química [Ag₆As₂S₇][Ag$_{10}$FeAs₂S₈]. Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2022. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat al Museu Mineral de la Universitat d'Arizona, a Tucson (Arizona), amb el número de catàleg: 22716.

## Formació i jaciments

Va ser descoberta a la pedrera Glasberg, a Darmstadt-Dieburg (Hessen, Alemanya), sent l'únic indret de tot el planeta on ha estat descrita aquesta espècie mineral.

## Referències

* ↑ «Ferrofettelite» (en anglès). Mindat. [Consulta: 7 juny 2022].
* ↑ Bindi, Luca; Downs, Robert T. «Ferrofettelite, [Ag6As2S7][Ag10FeAs2S8], a new sulfosalt from the Glasberg quarry, Odenwald, Germany». Mineralogical Magazine, 86, 2, 01-04-2022, pàg. 340–345. DOI: doi:10.1180/mgm.2022.28 [Consulta: 19 octubre 2022].
# Ferroferriholmquistita

La ferroferriholmquistita és un mineral de la classe dels silicats que pertany al grup del nom arrel holmquistita.

## Característiques

La ferroferriholmquistita és un silicat de fórmula química ◻{Li₂}{Fe$^{2+}$₃Fe$^{3+}$₂}(Si₈O$_{22}$)(OH)₂. Va ser aprovada com a espècie vàlida per l'Associació Mineralògica Internacional l'any 2022, sent publicada en el mes d'octubre del mateix any. Cristal·litza en el sistema ortoròmbic.

## Formació i jaciments

Durant molt anys va tractar-se d'una espècie hipotètica al no haver-se trobada mai a la natura, fins que finalment va ser descoberta a l'illa d'Iwagi, al districte d'Ochi (prefectura d'Ehime, Japó), sent aquest l'únic indret de tot el planeta on ha estat descrita aquesta espècie mineral.

## Referències

* ↑ «Ferro-ferri-holmquistite» (en anglès). Mindat. [Consulta: 5 octubre 2022].
* ↑ Nagashima, Mariko; Imaoka, Teruyoshi; Kano, Takashi; Kimura, Jun-ichi; Chang, Qing; Matsumoto, Takashi «Ferro-ferri-holmquistite, □Li2(Fe2+3Fe3+2)Si8O22(OH)2, Fe2+Fe3+ analogue of holmquistite, from the Iwagi islet, Ehime, Japan». European Journal of Mineralogy, 34, 5, 07-10-2022, pàg. 425–438. DOI: https://doi.org/10.5194/ejm-34-425-2022 [Consulta: 5 juliol 2023].
# Filip de l'Epir

Filip de l'Epir (en llatí Philippus, en grec Φίλιππος) va ser un metge epirota que vivia a la cort d'Antígon el borni.
Aule Corneli Cels explica una anècdota que diu que quan un metge va dir que la gota que patia un dels amics del rei era incurable, degut als seus hàbits fora de lloc, Filip es va comprometre a retornar-li la salut. L'altre metge va dir que no pensava en la naturalesa de la malaltia, sinó en el caràcter del pacient, quan va dir que no hi havien possibilitats de guariment. El resultat va confirmar l'opinió d'aquest segon metge.

## Referències

* ↑ [https://quod.lib.umich.edu/m/moa/acl3129.0003.001/301?page=root;rgn=full+text;size=100;view=image;q1=PhilippusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 293. ]
# Hegetoteris

* Per a altres significats, vegeu «Hegetoteri».
Els hegetoteris (Hegetotheria) són un subordre de l'ordre extint de mamífers dels notoungulats que inclou dues famílies: els arqueohiràcids i els hegetotèrids. Cifelli indicà que els tipoteris serien parafilètics si excloguessin els membres del subordre dels hegetoteris i ha donat suport a incloure les famílies d'hegetoteris entre els tipoteris.

## Referències

* ↑ Cifelli, Richard L. 1993. The phylogeny of the native South American ungulates. p. 195-216 a F. S. Szalay, M. J. Novacek i M. C. McKenna (editors.) Mammal Phylogeny, Volume 2, Placentals. Springer-Verlag, Nova York. ISBN 0-387-97853-4
# Hula hoop

El hula hoop és un cèrcol de joguina que es mou amb el cos, en imitació del ball hawaià de Hula que li dona nom. El cèrcol, comercialitzat des de 1958, es va fer popular entre els joves, especialment les nenes i van sorgir campionats de destresa on es tractava d'aguantar-lo en moviment sense caure o fer acrobàcies. En les dècades posteriors es va usar també com un accessori de gimnàs per a adults, pels moviments de les parts del cos que activava. La joguina és una versió moderna d'un joguet tradicional ja conegut a l'antiga Grècia. Ha rebut diversos honors, entre els quals la inclusió al National Toy Hall of Fame.

## Referències

* ↑ Cult. Iconos de una generación (paper) (en castellà). Madrid: Edimat libros, 2008, p.357. ISBN 978-84-9794-079-5 [Consulta: 28 octubre 2014].
# Feuerthalen

Feuerthalen és una comuna suïssa del cantó de Zúric, situada en el districte de Andelfingen. Limita al nord amb la comuna de Schaffhausen (SH), a l'est amb Büsingen am Hochrhein (DE-BW) i Schlatt (TG), al sud amb Laufen-Uhwiesen, i a l'oest amb Flurlingen.

## Enllaços externs

* Pàgina oficial de la comuna de Feuerthalen